Угбал-чечек

Угбал-чечек (, , ) – Шажынның 8 ыдыктыг демдектериниң бирээзи: Үш Ваджрасаның (мага-боттуң, сөс-домактың, угаан-медерелдиң) долу арыглаашкынын илереткен демдек. Өске утказы: аас-кежик болгаш бурган деңнелин илереткен ыдыктыг демдек.

 Демдектиң янзы-бүрү уткалары 
Чүгле буддизмиң ыдык демдээ эвес, индуизм биле джайнизмниң база. Азия чоннарның культуразында бурун үелерден бээр билдингир демдек бооп турар, Көвей Азия чоннарының бурганнары угбал-чечек кырында олурар/турар кылдыр көргүзер. Индуизмеде угбал-чечек Вишнунуң, Брахманың, Лакшминиң, Сарасватиниң болгаш Кубераның бир тудар херексели бооп турар. Көвей Индий культурада бурган деңнелдиң чаражын, шажынчы арыгны илередип турар. Индуист литературада болгаш индий шүлүглелде угбал-чечек чараш деп чүүлдүң дендии үлегери-дир. Чижээ, Вишну биле Кришнаны угбал-чечек карактарлыг деп тайылбырлап база турар. Индуист мифологияда йога-нидрага удуп чыткан Вишнунуң хининден үнүп кээн. Угбал-чечек — индуист икона чурулгазында кол демдектериниң бирээзи болган.

Буддизмниң легендазы-биле Будда Гаутама төрүттүнүп келгеш-ле кылаштаан изинге угбал-чечек өзүп кээп турар. 

Угбал-чечек буддизмде Үш Ваджрасаның арыглаашкынының демдээ кылдыр мынчалдыр тайылбырлаар: малгашты хандыкшыл биле күзелдерге деңнээрге, угбал-чечек дазылдары-биле малгашче киргеш, өзүп, ооң чечектери узун сывынга оон ырап өзүп кээн болгаш арыг болур. Бир талазындан угбал-чечектиң салбактарынга суг чыпшынмас, үргүлчү кургаг болгаш арыг болур.

 Дөс  
Ном "Сарыг-шажының ыдыктыг демдектери"
Четки-сайт www.buddhanet.net/e-learning/history/b8symbol

 Литература 

Lawlor, Robert (1991). Voices Of The First Day: Awakening in the Aboriginal Dreamtime. Rochester, Vermont: Inner Traditions International, Ltd. 

У
У